Rikunarita-ORG/Wikinium huggingface dataset:
# 希伯來字母

希伯來字母文本
舊約聖經《以西結書》嘅希伯來文文本；希伯來文慣常用希伯來字母寫。
希伯來字母
**希伯來字母**（希伯來文：**אָלֶף־בֵּית עִבְרִי**，羅馬化：alef-bet ʿIvri）係拼寫希伯來文嘅輔音字母，有22個，唔分大細楷，寫字嘅時候係由右到左打橫寫。22個字母當中嘅其中5個喺字尾（字嘅最左便）嘅時候會唔同寫法，不過如果個字得一個字母就唔算數。而今用緊嘅除咗正楷字母之外，仲有一套手寫用嘅 ｢潦草｣ 字母。

而今用緊嘅正楷字母其實唔係古代本來用開嗰套，而係喺公元前三世紀嗰陣，當以色列變成波斯帝國嘅猶大省嘅時候，由當時嘅波斯官話阿拉米文成套借過來，本來叫做 ｢亞述字｣（希伯來文：כְּתָב אַשּׁוּרִי，ktav Ashuri），但係而今一般人只會叫佢做 ｢方塊字｣（希伯來文：כתב מרובע，ktav merubaʿ），因為成套亞述字借過來用嗰陣，為咗廢事令人反感，已經將套字改咗名。而今一般人唔會識睇古希伯來字，
｢亞述體｣ 亦都只係指宗教典藉用嘅一種書法字體或者印刷字體。

希伯來字母亦都用來寫依地文。

## 字母一覽

| 名 | 類似粵讀 | 正楷 | 潦草 | 數值 | 古體 |
| --- | --- | --- | --- | --- | --- |
| 喺尾 | 唔喺尾 | 喺尾 | 唔喺尾 |
| alef | aa1 le4 fu̷4 | א |  | 一 |  |
| bet  | bet1 | ב |  | 二 |  |
| gimel  | gi1 mou4 | ג |  | 三 |  |
| dalet  | daa1 let4 | ד |  | 四 |  |
| he | hei1 | ה |  | 五 |  |
| vav | waa1 fu̷4 | ו |  | 六 |  |
| zayin | saa1 jin4 | ז |  | 七 |  |
| het | het1 | ח |  | 八 |  |
| tet | tet1 | ט |  | 九 |  |
| yod | jot1 | י |  | 十 |  |
| kaf  | kaa1 fu̷4 | ך | כ |  |  | 二十 |  |
| lamed | laa1 met4 | ל |  | 三十 |  |
| mem | mem1 | ם | מ |  |  | 四十 |  |
| nun | nun1 | ן | נ |  |  | 五十 |  |
| samekh | saa1 mek4 | ס |  | 六十 |  |
| ayin | ngaa1 jin4 | ע |  | 七十 |  |
| pe  | pei1 | ף | פ |  |  | 八十 |  |
| tsadi | caa1 di4 | ץ | צ |  |  | 九十 |  |
| qof | ko1 fu̷4 | ק |  | 一百 |  |
| resh | re1 syu̷4 | ר |  | 二百 |  |
| shin  | sin1 | ש |  | 三百 |  |
| tav | taa1 fu̷4 | ת |  | 四百 |  |

## 希伯來數字

希伯來文嘅字母可以當數字用，用法有啲類似中文，但係要避忌上帝嘅名，另外因為百位嘅字母只係去到四百，所以寫七百以上局住要重覆用一啲字母，但係應該儘量減少重覆。至於一千以上，一千萬以下嘅數就要配合撇（׳，geresh）符號，拆兩組寫。希伯來數字已經唔常用，最常見係用來寫日子。

## 筆順

同中文一樣，手寫希伯來文都講筆順，例如頭兩個字母嘅潦草係咁寫至啱：

|  |  |
| --- | --- |
|  | （右到左） 第一個字母 א 右面起筆，逆時針打半個圈之後提筆，之後先寫左面嗰楝 |
|  | （右到左） 第二個字母 ב 左面起筆，順時針打四分一個圈之後䟴筆，向左打橫之後䟴筆收筆 |

## 元音

雖然希伯來字母原則上係輔音字母，但係​——​特別係依地文同現代希伯來文​——​實際上，某啲元音喺某啲情況下係會寫出嚟嘅，方法係有幾個字母喺某啲情況下可以表示元音，只係睇唔慣唔會睇得出係元音定輔音。

## 註

## 攷
# 北俱盧洲

須彌山、四大部洲、大鹹水海
**北俱盧洲**（梵文音Uttarakura），又叫**北拘盧洲**、**鬱單越**、**鬱怛囉**、**郁多羅鳩留**、**嗢怛羅矩**，係佛經所記四大部洲之一，係佛敎世界觀一部份。佢形似方版，四四方方，正方形，喺須彌山北，畀大鹹水海包圍。洲中人人平等安樂，壽足千年。洲中有樖高樹。

大洲兩側有兩中洲，一樣樣嘅，只不過細啲。周圍重有數百小洲。

## 註

## 睇埋

* 東勝神洲
* 南贍部洲
* 西牛貨洲
# Going-to 式

**Going-to 式**（粵拼：gou1 ing1 tu6 sik1）係一種時態或者文法體。狹義上，呢個概念係指英文用 **(to be) going to** 噉嘅構造，個構造後面黐個動詞，表達個動詞指嘅事件將會發生，功能就好似將來式噉。例句：

I am going to go eat some tasty cha siu baaus.
粵譯：我要去（或者將會去）食吓好味嘅叉燒包。
廣義上，法文同西班牙文都被指有等同英文 **going to** 嘅構造。喺法文，呢種構造叫**近將來式**（法文：futur proche），特別用嚟表示就快發生嘅事。

## 睇埋

* 將來式

## 註
# 祈使語氣

**祈使語氣**（粵拼：kei4 si2 jyu5 hei3；英文：Imperative mood）係一種語氣。一句**祈使句**會要求對方做某啲嘢，呢種語句可以係硬性嘅命令，又可以係哀求式嘅——想像啲人向上帝**祈**禱。

祈使句通常會省略主語，直接向住聽嘅人講，有異於就噉描述事物嘅陳述句。呢點適用於好多隻話，例如粵語、標準官話同埋主流歐洲語言（包括英文）都係噉。

## 粵語

喺粵語當中，祈使句可以係動詞加個賓語（VO）噉嘅款，不過有時亦可以係動詞-賓語-主語（VOS）噉嘅款。呢啲語句省略咗主語，而個主語通常假定咗係聽嘢嗰一方。例句：

|  |  |  |
| --- | --- | --- |
| 洗 | 衫 | ！ |
| 動 | 賓 |

|  |  |  |  |  |
| --- | --- | --- | --- | --- |
| 洗 | 衫 | 啦 | 你 | ！ |
| 動 | 賓 |  | 主 |

粵語有唔少句尾助詞可以配祈使句，例如**啦**就被指可以令句嘢「軟化」，聽落冇咁似強硬嘅命令：

|  |  |  |  |
| --- | --- | --- | --- |
| 洗 | 衫 | 啦 | 。 |
| 動 | 賓 |  |

## 睇埋

* 陳述句
* 語用學
* 文法範疇
# 港式英文

**港式英文**係指響香港，口音同特徵受廣州話影響嘅英文。佢唔係一種混合語言，只係英文受本地影響嘅一個分支。某程度上，同中式英文有關。

英文係香港嘅法定語言，香港人啲英文喺學校學，唔少都係由幼稚園學起。不過好少小學用英文敎；中學有唔少；大學就差唔多都係用英文敎。商業上，大部份主要用英文。

響香港開埠早期，識講英文嘅華人好少，唔少都會透過通勝學識一啲英文字。通勝裏面有一兩版係將英文譯返做廣東話讀音。例如，英文dinner（晚餐），就會用中文字寫做「甸那」（din1 naa2）；另外重有好似「柯打」（order）咁。

## 發音

### 字母

* L讀成[ˈɛloʊ]，R讀成[ˈaloʊ], Z讀成[jiˈsɛt̚]。

### 子音

* /v/音讀成[w]音或者[f]音。
* /θ/音讀成[f]音，/ð/音讀成[t]音。
* /b，d，ɡ/音讀成[p，t，k]。
* /dʒ/讀成[ts]，/tʃ/讀成[tsʰ]。
* /r/音讀成[l]音或者[w]音。
* /s，z，ʃ，ʒ/全部讀晒[s]音。
* /l/尾音讀成[u̯]音（*well*讀[wɛu̯]）

### 母音

* /æ/音讀成[ɛ]音。
* /ɑː/音讀成[a]音。
* /ɪ/音讀成[i]音。
* /ʊ/音讀成[u]音。
* /ɜː/音讀成[œ]音。
* /ə/音讀成[a]音。

香港人唔留意啲弱讀音：

* 「welcome」/ˈwɛlkəm/讀成[ˈwɛu̯kʰɐm]，「potato」/pəˈteɪtoʊ/讀成[pʰoʊˈtʰeɪtʰoʊ]等等。
* -age字尾讀成[eɪtʃ]，正確音係/ɪdʒ/；「message」/ˈmɛsɪdʒ/讀成[ˈmɛseɪtʃ]，「language」/ˈlæŋɡwɪdʒ/讀成[ˈlɛŋkweɪtʃ]等等。
# 麥覺理字典

《麥覺理字典》第六版
《**麥覺理字典**》（英文：**Macquarie Dictionary**）係澳洲最權威嘅字典，以澳洲英文為主，最初喺1981年出版，由澳洲麥覺理大學編輯，並由麥覺理出版公司發行。呢本字典被廣泛認為係記錄澳洲英艾嘅標準參考資料，對澳洲嘅語言、文化同埋歷史有重要貢獻。

## 歷史

麥覺理字典第一次出版係由編輯師蘇珊·巴特領導嘅團隊負責，佢哋希望創造一本專門反映澳洲英文特色嘅字典，而唔係完全依賴英式或美式英文嘅標準。1981年，第一版字典正式面世，即刻受到學術界、教育機構同一般讀者嘅歡迎。

隨住時間推進，麥覺理字典多次修訂同擴充內容，加入咗新嘅詞彙，例如反映澳洲文化、土著語言（如澳洲原住民語言）同埋俚語嘅詞彙。

## 特色

澳洲英文為主
麥覺理字典係第一本專注澳洲英文嘅字典，入面收錄咗大量澳洲獨有嘅詞語、表達方式同拼寫規則，例如「arvo」（下晝）、「fair dinkum」（真心實意）等。

土著語言詞彙
字典特別收錄咗澳洲原住民嘅詞彙，對推廣同保存原住民語言文化有重大意義。

俚語與文化
麥覺理字典記錄咗好多澳洲人日常生活中使用嘅非正式語言，係了解澳洲俚語同文化嘅重要工具。

每年新增詞彙
編輯團隊會每年更新字典內容，將最新嘅科技、文化、社會潮流相關詞彙加入，例如「selfie」（自拍）、「bushfire」（野火）等。

## 編纂同出版

《麥覺理字典》一般被視為同麥覺理大學有關連嘅字典計劃成果，並以澳洲英文為核心，跟隨語料、出版慣例同專家審訂持續修訂。除咗紙本版之外，亦有推出電子版同網上查詢服務，以方便更新同檢索

## 影響

麥覺理字典對澳洲社會有深遠影響，唔單止係學校同教育機構嘅主要參考書籍，仲係新聞媒體、出版業同政府機構使用嘅標準字典。佢亦促進咗對澳洲英文嘅研究，成為澳洲語言文化嘅象徵。

喺澳洲，《麥覺理字典》經常被當作：

* 澳洲英文詞彙同拼寫嘅主要權威來源之一
* 反映澳洲語言文化（例如俚語、日常用語）嘅重要參考
* 研究澳洲英文變化同新詞演進嘅材料來源

## 年度詞語

部分年份亦會有以「年度詞語」（Word of the Year）形式，整理同反映當年社會文化焦點嘅用詞趨勢（實際做法視乎出版方安排）。

## 出面網頁

* 麥覺理字典嘅官方網站
# 溫納圖

旗
徽
位置
**溫納圖**（**Vanuatu**，又叫**瓦努阿圖**、**萬那杜**）係一個喺太平洋西南面嘅國，本嚟係英國同法國一齊管嘅新赫布里底，喺1980年獨立建國。溫納圖有80幾個島，好多係火山島，當中68個有人住，係美拉尼西亞群島一部份。溫納圖嘅四季係熱帶海洋性氣候。國歌係《我哋我哋我哋》。

## 考

## 出面網頁

* 〈国家概况 — 中华人民共和国外交部〉 (簡體中文)。中華人民共和國外交部。
* 〈萬那杜共和國 Republic of Vanuatu - 亞太地區 - 中華民國外交部 - 全球資訊網 Ministry of Foreign Affairs, Republic of China (Taiwan)〉 (繁體中文)。中華民國外交部。
* "Vanuatu - United States Department of State" (英文). 美國國務院.
* 溫納圖喺中央情報局《世界概況》嘅資料 （英文）
* 〈バヌアツ共和国 ｜ 外務省〉 (日文)。日本外務省。
* "Vanuatu - Department of Foreign Affairs and Trade" (英文). 澳洲外交貿易部.
# 居家令

**居家令**（英文：**Stay-at-home order**）係政府控制流行病疫情大爆發嘅強制措施，規定一個地方入面全體居民原則上都要留返響屋企隔離，避免公眾地方出現交叉感染。

有史以嚟最大規模嘅居家令，出現響2020年上半年武漢肺炎大爆發嗰陣，隨住疫情蔓延全球，美國同好多國都推行居家令，有起碼幾億人受影響。
# 極右派

喺2017年，白人優越主義支持者喺美國維珍尼亞州舉行咗示威
**極右派**係一種政治意識形態，偏向著重國同民族嘅重要性。佢哋一般都係極端保守、種族主義同族裔民族主義（包括白人優越主義）極強、支持專制統治、同埋有仇外嘅趨勢。

歷史上，極右派主要係嚟自納粹主義同法西斯主義嘅思想。跟從納粹德國同法西斯意大利嘅歷史，極右派一般支持使用政治暴力、種族滅絕、建立國教等等嘅手法，嚟達到佢哋嘅目標。

## 睇埋

* 保守主義
* 種族主義
* 3K黨

## 攷
# Flutter

Flutter|  |
| 原作者 | Google |
| 開發者 | Google同埋網絡社區 |
| 初始版本 | Alpha (v0.0.6) / 2017年5月 (2017-05) |
| 最新發布 | 2.10.3
 （2022年3月3號 (2022-03-03)） |
| 程式語言 | Dart |
| 平台 | Android、iOS、Google Fuchsia、Web平台、Windows、macOS同埋Linux |
| 軟件類別 | 應用程式框架 |
| 網站 | flutter.dev |
| 代碼庫 | * github.com/flutter/flutter
 |

**Flutter**係一個由Google開發嘅開源軟件移動應用軟件開發工具包，用喺為Android、iOS、Windows、macOS、Linux Desktop、Google Fuchsia開發應用程式。

## 參考
# Google翻譯

Google翻譯撈稿
Google翻譯截圖
**Google翻譯**（英文：Google Translate）係Google提供嘅線上服務，可以將輸入嘅字句或者網頁譯到第種文。由於係由電腦翻譯嘅原固，有時翻譯出嚟嘅嘢未必完全準確或者誤會咗句子意思，甚至翻譯出一啲好奇怪嘅字出嚟，所以呢個工能只供基本參考。

喺2024年6月，Google翻譯新增咗110種語言，其中包括粵語。

## 整合

### 瀏覽器

劃取翻譯功能係現代瀏覽器嘅重要基礎功能，翻譯嘅集成意味住打破文化壁壘，Opera同Firefox嘅翻譯插件亦係利用Google翻譯API作為擴展程序嘅核心外部接口。但係依家有好多瀏覽器廠商，喺瀏覽器大戰背景下，出於激烈競爭，已經做出咗一站式服務，例如Windows 10中自帶嘅Microsoft Edge，微軟專門為呢樣定製咗瀏覽器插件版嘅微軟必應翻譯。

### 字典軟件

開發者可以利用Google提供嘅API，對軟件集成聯網翻譯功能。呢啲軟件通常係通過集成翻譯功能，實現對原有用途嘅用戶需求滿足，所完善而嚟。例如閱讀軟件、在線資料搜索時集成嘅WebJS小程序，由於信息技術嘅普遍應用同入口之爭以及成熟度，依家已經唔再有壟斷地位，亦唔存在增加翻譯功能需要收費或者插廣告，除非係態度問題，否則一般會作為硬性標準。

### 掌上翻譯程序/電子詞典

依家喺智能手機同平板電腦平台上，亦有好多基於Google翻譯而衍生嘅翻譯軟件。不但喺今日動則幾十M嘅軟件膨大趨勢下做到體積小巧，而且仲可以下載離線字典調用，甚至可以翻譯屏幕上光標停按嘅部分。

## 翻譯語言

而家Google支持翻譯108種語言（若將中文繁簡體當做唔同嘅「語言」，就有109種「語言」）。

### 2008年5月以前（按開始提供嘅時間順序排）

* 英語
* 法語
* 德語
* 西班牙語
* 葡萄牙語
* 意大利語
* 中文（簡體）
* 日語
* 韓語
* 俄語
* 阿拉伯語
* 中文（繁體）
* 印地語
* 保加利亞語
* 克羅地亞語
* 捷克語
* 丹麥語
* 芬蘭語
* 印地語
* 挪威語
* 波蘭語
* 羅馬尼亞語
* 瑞典語

### 2008年9月25號開始

* 加泰羅尼亞語
* 菲律賓語
* 希伯來語
* 印度尼西亞語
* 拉脫維亞語
* 立陶宛語
* 塞爾維亞語
* 斯洛伐克語
* 斯洛文尼亞語
* 烏克蘭語
* 越南語

### 2009年1月30號開始

* 阿爾巴尼亞語
* 愛沙尼亞語
* 加利西亞語
* 匈牙利語
* 馬耳他語
* 泰語
* 土耳其語

### 2009年6月19號開始

* 波斯語

### 2009年8月25號開始

* 南非荷蘭語
* 白俄羅斯語
* 冰島語
* 愛爾蘭語
* 馬其頓語
* 馬來語
* 斯瓦希里語
* 威爾士語
* 意第緒語

### 2010年1月25號開始

* 海地克里奧爾語

### 2010年5月13號開始

* 亞美尼亞語
* 阿塞拜疆語
* 巴斯克語
* 格魯吉亞語
* 烏爾都語

### 2010年9月25號開始

* 拉丁語

### 2011年6月21號開始

* 孟加拉語
* 古吉拉特語
* 卡納達語
* 泰米爾語
* 泰盧固語

### 2012年2月22號開始

* 世界語

### 2012年9月開始

* 老撾語

### 2013年4月開始

* 高棉語

### 2013年5月開始

* 波斯尼亞語
* 宿務語
* 苗語
* 爪哇語
* 馬拉地語

### 2013年12月開始

* 豪薩語
* 伊博語
* 毛利語
* 蒙古語
* 尼泊爾語
* 旁遮普語
* 索馬里語
* 約魯巴語
* 祖魯語

### 2014年12月開始

* 齊切瓦語
* 哈薩克語
* 馬達加斯加語
* 馬拉雅拉姆語
* 緬甸語
* 塞索托語
* 僧伽羅語
* 巽他語
* 塔吉克語
* 烏茲別克語

### 2016年2月開始

* 阿姆哈拉語
* 科西嘉語
* 夏威夷語
* 庫爾德語
* 吉爾吉斯語
* 盧森堡語
* 普什圖語
* 薩摩亞語
* 蘇格蘭蓋爾語
* 修納語
* 信德語
* 西弗里斯語
* 科薩語

### 2020年3月開始

* 維吾爾語
* 奧里亞語
* 盧旺達語
* 土庫曼語
* 塔塔爾語

### 開發緊嘅語言

呢啲語言仲未被Google翻譯支持，但喺翻譯社群度有畀嘅。部分語言已經喺2024年6月正式加入。

1. 阿薩姆語
2. 粵語
3. 切羅基語
4. 宗卡語
5. 瓜拉尼語
6. 庫爾德語（索拉尼），又叫中庫爾德語。
7. 羅曼什語
8. 西西里語
9. 塔瑪哲特語（Template:SIL）
10. 藏語
11. 沃洛夫語

1. 阿法爾語
2. 阿拉貢語
3. 博傑普爾語
4. 博多語
5. 布列塔尼語
6. 車臣語
7. 恰蒂斯加爾語
8. 吉湯加語
9. 吉大港語
10. 盧歐語
11. 迪維希語
12. 多格拉語
13. 迪尤拉語
14. 伊多語
15. 埃菲克語
16. 埃桑語
17. 豐語
18. 嘉華語
19. 哈里亞納語
20. 伊努克提圖特語
21. 卡姆巴語
22. 基庫尤語
23. 林加拉語
24. 盧巴語
25. 摩揭陀語
26. 曼尼普爾語
27. 馬爾瓦里語
28. 米南佳保語
29. 黑山語
30. 莫西語
31. 尼日利亞皮欽語
32. 北薩米語
33. 北索托語
34. 奧克語
35. 奧羅莫語
36. 邦板牙語
37. 薩德里語
38. 薩莫吉提亞語
39. 塞拉諾語
40. 茨瓦納語
41. 南恩德貝勒語
42. 素拉傑普爾語
43. 斯瓦希里語（民主剛果）
44. 提格雷尼亞語
45. 奇盧伯語 Tshiluba
46. 文達語
47. 瓦爾哈迪-那加普里語
48. 聰加語

### 停止開發嘅語言

1. Luo
2. 奧里貝什文（2015年11月推出，2016年2月刪除）

### 有朗讀服務嘅語言

#### 機械朗讀

* 阿爾巴尼亞語
* 冰島語
* 波斯尼亞語
* 布爾語
* 加泰羅尼亞語
* 克羅地亞語
* 拉脫維亞語
* 北馬其頓語
* 塞爾維亞語
* 世界語
* 斯瓦希里語
* 威爾士語
* 亞美尼亞語

#### 人聲朗讀

女聲

* 阿拉伯語
* 丹麥語
* 德語
* 俄語
* 法語
* 菲律賓語
* 芬蘭語
* 高棉語
* 古吉拉特語
* 菲律賓語
* 荷蘭語
* 捷克語
* 卡納達語
* 羅馬尼亞語
* 孟加拉語（印度）
* 緬甸語
* 尼泊爾語
* 挪威語
* 葡萄牙語
* 日語
* 瑞典語
* 僧伽羅語
* 斯洛伐克語
* 泰盧固語
* 泰米爾語
* 泰語
* 泰盧固語
* 土耳其語
* 泰盧固語
* 烏爾都語
* 烏克蘭語
* 西班牙語
* 希臘語
* 匈牙利語
* 印地語
* 巽他語
* 印尼語
* 爪哇語
* 英語
* 越南語
* 中文

男聲

* 愛沙尼亞語
* 波蘭語
* 朝鮮語
* 拉丁語
* 孟加拉語
* 意大利語

## 參考
# 任天堂 eShop

**任天堂 eShop**（電子商店）係一個數碼分發服務，提供俾 Nintendo Switch 同埋 Nintendo Switch 2。之前亦都透過 Nintendo Network 提供俾 Wii U 同 Nintendo 3DS 使用。任天堂 eShop 係喺 2011 年 6 月喺 Nintendo 3DS 上推出， 係 Wii Shop Channel 同 DSi Shop 嘅繼承者。佢亦都係一個支援多工處理（multitasking）嘅應用程式，意思係即使有遊戲喺後台運行緊，用家都可以透過系統軟件輕鬆開啟 eShop。任天堂 eShop 提供可下載遊戲、試玩版、應用程式、串流影片、玩家評分反饋，以及即將推出遊戲嘅其他相關資訊。呢項服務喺 2023 年 3 月全球停止喺 Wii U 同 Nintendo 3DS 上運作，而家只喺 Switch 上繼續提供。

Nintendo eShop| 自2017年起使用嘅標誌 |
| 開發人員 | 任天堂 |
| 種類 | 線上分發 |
| 推出日期 | * **Nintendo 3DS 2011年6月6號 (2011-06-06)
* **Wii U 2012年11月18號 (2012-11-18)
* **Nintendo Switch 2017年3月3號 (2017-03-03)
	+ **Lua error in package.lua at line 80: module 'Module:CountryData/summary' not found.**
 |
| 停產咗 |
一覽
* + **Wii U, 任天堂 3DS**
	+ 2020年7月31號 (2020-07-31) (拉丁美洲和加勒比海)
	+ 2023年3月27號 (2023-03-27) (國際)
	+ **任天堂 Switch**
	+ 2023年5月31號 (2023-05-31) (俄羅斯)
	+ **Lua error in package.lua at line 80: module 'Module:CountryData/summary' not found.**
 |
| 平台 | * Wii U
* 任天堂 3DS
* 任天堂 Switch
* 任天堂 Switch 2
 |
| 操作系統 | * Wii U 系統軟件
* 任天堂 3DS 系統軟件
* 任天堂 Switch 系統軟件
 |
| 地位 | 啟用中（3DS 同 Wii U 版本已停止服務） |
| 成員 | 2600 萬 (Template:截至) |
| 網站 | nintendo.com/store |

## 主要功能

起初，Wii U 同 Nintendo 3DS 嘅兩個版本嘅任天堂 eShop 係互相獨立。雖然依家大致上都仲係分開，但自從喺 Nintendo 3DS 引入咗 Nintendo Network ID 之後，用戶只要喺兩部主機上登記同一個 ID 帳戶（每部主機限一次），就可以共用資金餘額、住址、儲存咗嘅信用卡或扣帳卡資料、願望清單內容，仲有（以前）連結咗嘅 Club Nintendo 帳戶。隨住 Nintendo Switch 版本嘅任天堂 eShop 推出，用戶可以將儲存在 Nintendo Network ID 入面嘅餘額，分享或者轉移到 Nintendo Account，再用嚟喺 Nintendo Switch 上消費。

eShop 會儲存所有下載同購買紀錄，讓用戶可以重新下載之前購買過嘅軟件，無需額外收費，只要該軟件仍然喺 eShop 上有提供。下載可以即時開始，或者可以排隊等候，當主機唔使用或者 eShop 應用程式唔運行時，下載會自動推送到主機上。 用戶由 Nintendo DSi 系統升級可以將之前購買嘅 DSiWare 軟件轉移到 Nintendo 3DS，部分例外，例如 Flipnote Studio。 2011年12月嘅更新啟用了類似功能，讓用戶可以將購買嘅軟件從一部 3DS 主機轉移到另一部 3DS 主機。 喺2013年12月引入 Nintendo Network ID 之前，Nintendo 3DS 系統之間只容許進行五次轉移。自此以後，系統轉移嘅次數限制已經永久取消。

## 國家可用性

截至2024年8月，任天堂 eShop 喺46個市場可用：

* 阿根廷
* 澳洲
* 奧地利
* 比利時
* 巴西
* 保加利亞
* 加拿大
* 智利
* 中國
* 哥倫比亞
* 克羅地亞
* 塞浦路斯
* 捷克共和國
* 丹麥
* 愛沙尼亞
* 芬蘭
* 法國
* 德國
* 希臘
* 香港
* 匈牙利
* 愛爾蘭
* 以色列
* 意大利
* 日本
* 拉脫維亞
* 立陶宛
* 盧森堡
* 馬耳他
* 墨西哥
* 荷蘭
* 新西蘭
* 挪威
* 秘魯
* 波蘭
* 葡萄牙
* 羅馬尼亞
* 斯洛伐克
* 斯洛文尼亞
* 南非
* 南韓
* 西班牙
* 瑞典
* 瑞士
* 英國
* 美國

### 預定於2025年6月推出

任天堂東南亞宣布，將於2025年6月在馬來西亞、菲律賓、新加坡和泰國推出Nintendo eShop和Nintendo Switch Online，同時也會推出Nintendo Switch 2。

* 馬來西亞
* 菲律賓
* 沙地阿拉伯
* 新加坡
* 台灣
* 泰國

### 以前有提供服務的地區

某些地區曾經一度可以正式使用任天堂 eShop的版本，但任天堂因某些原因已經停止在這些地區提供該服務，並且目前未有後續安排。

## 註解

## 參考
# 梨俱吠陀

*Rigveda*
**梨俱吠陀**（梵文：ऋग्वेद ṛgveda），全名**梨俱吠陀本集**，翻譯過來叫「歌詠明論」，係吠陀經之中最早出現嘅一卷。梨俱吠陀係喺公元前16世​​紀到前11世紀之間寫成，除咗赫梯語嘅文獻之外，佢係印歐語系諸語言之中最古老嘅書籍。比起其他文明嘅古老文獻，佢嘅特別之處係以口傳方式保存落來嘅。
# 戥穿石

**戥穿石**喺一場婚禮裏便，除咗伴郎之外，係一班陪住新郎，幫新郎打點嘅男人。因為戥讀鄧，所以亦都有人寫做**鄧村石**，**鄧穿石**。亦有人考訂寫做**幐豬石**。

戥穿石通常係新郎哥老死，好好朋友，又或者係親戚來。其中一個最熟嘅就做伴郎。

## 個名起源

戥穿石據考據，係由戥豬石而來。豬仔拎去市集買，都會用擔挑。豬仔就響擔挑一邊籃，而另一邊呢，就放響舊咁上下重嘅石來戥返勻兩邊重量。所以呢舊就叫做**戥豬石**。因為呢舊石只係用來陪豬運出去買，所以啲就變成陪襯，豬買完就無利用價值，可以掉得。後尾講講下就由戥豬石變成戥穿石，意思係陪襯咁解。

因為新郎娶老婆都要人陪住，呢班人就叫做戥穿石，上下打點，飲完酒後就無用，所以畀人比喻做戥穿石。

## 做嘅嘢

### 唐人

戥穿石係來幫手同新郎搞婚禮，同新娘姊妹夾手。婚禮開始幫手接新婚。婚宴幫手接待安排賓客。有時亦都幫手主持婚宴。

### 英式

英文戥穿石叫**Groomsman**。戥穿石幫伴郎手搞夜晚個派對，行禮幫手帶位，陪姊妹行敎堂同接待。有時亦都同伴郎做婚禮短講。同伴娘或者單身女賓客跳舞。

軍官婚禮就會有隊揸劍做戥穿石呢個角式。呢班戥穿石通常係同一班一齊同事嘅軍人，同軍官好好朋友嘅。佢哋會響劍做成栱門，畀新人同賓客行過。

## 出面網頁

* 〈戥穿石〉。
# 20國集團

二十國集團地圖
**20國集團**係個國際經濟合作論壇，1999年12月16號喺德國柏林成立，屬於布雷頓森林體系框架裏面非正式對話嘅一種機制，由八國集團（美國、日本、德國、法國、英國、意大利、加拿大、俄羅斯）同十一個重要新興工業國（中國、阿根廷、澳洲、巴西、印度、印度尼西亞、墨西哥、沙特阿拉伯、南非、韓國同土耳其）同埋歐盟組成。按照慣例，國際貨幣基金組織同世界銀行列席呢個組織嘅會議。20國集團嘅GDP總量約佔世界嘅85%，人口約40億。

## 歷史

2009年20國集團
20國集團嘅建立最初由美國等八大工業國組織嘅財政部長响1999年9月喺美國華盛頓提出嘅，目的係防止類似亞洲金融風暴嘅重演，等有關國家就國際經濟、貨幣政策舉行非正式對話，對國際金融同貨幣體系嘅穩定有好處。

### 成員國

#### G8成員

* 加拿大
* 法國
* 德國
* 意大利
* 日本
* 俄羅斯
* 英國
* 美國

#### 非G8成員

* 阿根廷
* 澳洲
* 巴西
* 中華人民共和國
* 印度
* 印尼
* 韓國
* 墨西哥
* 沙地阿拉伯
* 南非
* 土耳其

#### 其他

* 歐盟

## 財長同央行行長會議

* 2000年12月15號至16號，地點 德國柏林
* 2002年11月22號至23號， 印度新德里
* 2003年10月26號至27號， 墨西哥莫雷利亞
* 2004年11月20號至21號， 德國柏林
* 2005年10月15號至16號， 中國北京，主題係「加強全球合作，實現世界經濟平衡有序發展」
* 2006年11月18號至19號， 澳洲墨爾本
* 2007年11月17號至18號， 南非開普敦
* 2008年11月8號至9號， 巴西聖保羅
* 2009年3月14號至15號， 英國Horsham
* 2009年9月4號至5號， 英國倫敦
* 2009年11月6號至7號， 英國聖安德魯斯
* 2010年2月27號至28號， 韓國仁川
* 2010年6月4號至5號， 韓國釜山
* 2010年10月22號至23號， 韓國慶州
* 2012年2月26號至27號， 中國上海
* 2012年7月23號至24號， 中國成都

## 領導人峰會

* 2008年11月8號至9號，第1次會議， 美國華盛頓
* 2009年4月2號，第2次會議， 英國倫敦
* 2009年9月24號至25號，第3次會議， 美國匹茲堡
* 2010年6月26號至27號，第4次會議， 加拿大多倫多
* 2010年11月11號至12號，第5次會議， 韓國首爾
* 2011年11月3號至4號，第6次會議， 法國康城
* 2012年6月18號至19號，第7次會議， 墨西哥Los Cabos
* 2013年9月5號至6號，第8次會議， 俄羅斯聖彼得堡
* 2014年11月15號至16號，第9次會議， 澳洲布里斯班
* 2015年11月15號至16號，第10次會議， 土耳其安塔利亞
* 2016年9月4號至5號，第11次會議， 中國杭州
* 2017年7月7號至8號，第12次會議， 德國漢堡
* 2018年11月30號至12月1號，第13次會議， 阿根廷布宜諾斯艾利斯
* 2019年6月28號至29號，第14次會議， 日本大阪
* 2020年11月21號至22號，第15次會議， 沙地阿拉伯利雅得（視像會議）

### 將會舉行嘅會議

* 2021年，第16次會議， 意大利
* 2022年，第17次會議， 印度

## 睇埋

* 八大工業國組織
* G20開發中國家
* 2009年二十國集團倫敦峰會
* 2008年二十國集團華盛頓峰會

## 出面網頁

* 20國集團嘅官方網站
* 〈二十国集团概况 — 中华人民共和国外交部〉 (簡體中文)。中華人民共和國外交部。
* 〈组织(会议)概况 — 中华人民共和国外交部〉 (簡體中文)。中華人民共和國外交部。
# 論盡我阿媽

| 論盡我阿媽 |
| --- |
| 資料明細 |
| 導演 | 貝德羅艾慕杜華 |
| 監製 | Agustín Almodóvar[\*] |
| 編劇 | 貝德羅艾慕杜華 |
| 主演 | 彭妮露古絲 Cecilia Roth[\*] Marisa Paredes[\*] Candela Peña[\*] Antonia San Juan[\*] Rosa Maria Sardà[\*] Fernando Fernán Gómez[\*] Cayetana Guillén Cuervo[\*] Eloy Azorín[\*] Fernando Guillén Cuervo[\*] Toni Cantó[\*] Fernando Guillén Gallego[\*] Manuel Morón[\*] José Luis Torrijo[\*] Carmen Balagué[\*] Patxi Freytez[\*] Agustín Almodóvar[\*] Esther García[\*] 安妮柏絲德 比提戴維斯 絲莉絲·荷瑪[\*] Fito Páez[\*] Thelma Ritter[\*] 貝德羅艾慕杜華 |
| 攝影 | Affonso Beato[\*] |
| 製片商 | El Deseo[\*] Renn Productions[\*] France 2 Cinéma[\*] |
| 產地 | 法國 西班牙 |
| 話 | 英文 西班牙文 加泰隆尼亞文 |
| 上畫同發行 |
| 上畫日期 | 西班牙：1999年4月8號 德國：1999年11月4號 法國：1999年5月19號 |

《**論盡我阿媽**》（粵拼：leon6 zeon6 ngo5 aa3 maa1，Todo sobre mi madre）係套1999年上畫嘅西班牙片，由貝德羅艾慕杜華做導演。

## 卡士

* 彭妮露古絲
* Cecilia Roth
* Marisa Paredes
* Candela Peña
* Antonia San Juan
* Rosa Maria Sardà
* Fernando Fernán Gómez
* Cayetana Guillén Cuervo

## 拎

* 《論盡我阿媽》喺互聯網電影資料庫嘅資料（英文）
* 喺AllMovie了解《論盡我阿媽》（英文）
* 《論盡我阿媽》喺豆瓣嘅資料（大陸簡體）
* 爛番茄上《論盡我阿媽》嘅資料（英文）

| {{{1}}}
 |
| --- |
| 上一任 **《一個快樂的傳說》  意大利** | **奧斯卡金像獎最佳外語片** 1999 | 下一任 **《臥虎藏龍》  台灣** |
# 戲劇

**戲劇**（粵拼：hei3 kek6；英文：**drama**）係演員響舞台上當住觀眾面前表演嘅一個故仔。而中文「戲劇」呢個字嚟自「南戲北劇」嘅合稱，「戲」係戲文，「劇」係雜劇，呢兩種表演藝術都同現代嘅戲劇幾似。

唔同地方都有自己嘅戲劇，例如廣東就有粵劇。而隨住收音機同電視嘅發明，廣播劇同電視劇應運而生，令到戲劇唔一定要即場表演。

## 睇埋

* 跳舞
* 朗誦‎

## 攷
# 博士

**博士**係高等教育機構比較高級嘅研究生課程嘅學位稱呼，先決條件係讀完碩士課程，又或者因為某啲成就令大學直接頒個「榮譽博士」名銜。有博士資歷嘅人，就可以用「博士」做尊稱，唔使再用「先生」、「女士」。

唔同科目都會出唔同嘅博士，但最出名係哲學博士。

有啲領域傳統上並冇博士銜頭，例如喺藝術，傳統上藝術碩士其實已經係博士級。

## 睇埋

* 學士
* 碩士
# 巴布馬利

| 巴布馬利 |
| --- |
|  |
| 姓名原文 | Bob Marley |
| 出生日 | 1945年2月6號  |
| 出生地 | Nine Mile  |
| 本名 | Robert Nesta Marley |
| 死亡日 | 1981年5月11號  （36歲） |
| 死亡地 | Jackson Memorial Hospital  |
| 死因 | 黑色素瘤、brain cancer、肺癌  |
| 國籍 | 牙買加  |
| 母語 | 英文  |
| 識嘅語言 | 英文、Jamaican Patois  |
| 信奉 | Latin Church、拉斯特法里、Ethiopian Orthodox Tewahedo Church、lapsed Catholic  |
| 母校 | Stepney Primary and Junior High School  |
| 職業 | 唱作人、歌手、結他手、作曲家  |
| 風格 | 雷鬼樂、ska、rocksteady  |
| 配偶 | Rita Marley  |
| 仔女 | Ziggy Marley、Cedella Marley、Stephen Marley、Rohan Marley、Julian Marley、Ky-Mani Marley、Damian Marley、Sharon Marley  |
| 亞爸 | Norval Marley  |
| 亞媽 | Cedella Booker  |
| 網站 | www.bobmarley.com |
| [改維基數據] |
| * 睇
* 傾
* 改
 |

**巴布馬利**（英文：**Bob Marley**，1945年2月6號—1981年5月11號）係牙買加唱作人，1962年出道，被睇成雷鬼樂嘅代表人物。

## 出面網頁

* 巴布馬利喺互聯網電影資料庫嘅資料（英文）
* 巴布馬利 at AllMovie
* 喺Find a Grave上嘅巴布馬利
* 巴布馬利嘅Twitter
* 巴布馬利嘅Myspace頁面
# 百萬

**百萬**（**1,000,000**）係999,999同1,000,001之間嘅自然數，亦即係10嘅6次方。用拉丁字母嘅語言入面，百萬係一個數字單位。

## 唐字

唐字可以寫成**一百萬**，或寫**百萬**；防簒改及睇錯寫法係**壹佰萬**。另外，用黃帝法下數記法，1000000係一**兆**。

百萬亦可以叫做**球**，多數用喺錢銀方面。

## 文化

* 百萬富翁
* 百萬行

## 註
# 羅密歐與茱麗葉

畫咗羅密歐與朱麗葉嘅畫
《**羅密歐與朱麗葉**》（英文：Romeo and Juliet）係莎士比亞所寫嘅一齣以愛情為主線嘅悲劇，喺1957年首演嘅百老匯音樂劇《夢斷城西》係由佢改編而成。

劇中最為人所熟悉嘅對白就係由朱麗葉所講：「羅密歐呀！羅密歐！點解你要係羅密歐？」（O Romeo, Romeo! wherefore art thou Romeo?）。

## 故事大綱

### 第一幕

**第一場　維羅納嘅戶外地方**　羅密歐屋企嘅下人同茱麗葉屋企嘅下人狹路相逢，重打起上嚟。

**第二場　喺條街度**　凱普萊嘅侄女係當時公認嘅靚女，將會參加凱普萊大宅嘅舞會，喺卞伏里奧慫恿之下，羅蜜歐決定要去結識個女仔。

**第三場　茱麗葉屋企嘅一間房**　凱普萊夫人話畀茱麗葉知，巴里斯將會參加個舞會，如果佢覺得合眼緣，可以畀佢哋結婚。

**第四場　喺條街度**　個舞會當晚，羅密歐、萬邱西奧同埋卞伏里奧搵機會混入凱普萊大宅，參加舞會。

**第五場　茱麗葉屋企嘅一個大廳**　喺個舞會度，羅密歐同茱麗葉一見鍾情。

### 第二幕

**第一場　凱普萊大宅嘅果園圍牆外面嘅小徑**　羅密歐爬牆潛入凱普萊大宅嘅果園。

**第二場　凱普萊大宅果園**　羅密歐私會茱麗葉，互相表白，重決定要第二日結婚。

**第三場　勞倫斯嘅教堂休息室**　羅密歐搵勞倫斯幫佢同茱麗葉證婚。

**第四場　喺條街度**　羅蜜歐委託奶媽將佢嘅結婚嘅計劃，話畀茱麗葉知。

**第五場　凱普萊大宅嘅果園**　奶媽幫羅密歐通風報信，叫茱麗葉去勞倫斯嘅休息室。

**第六場　勞倫斯嘅教堂休息室**　由勞倫斯證婚，羅密歐同茱麗葉結成夫婦。

### 第三幕

**第一場　公眾地方**　萬邱西奧同泰保爾決鬥時被殺，羅密歐為佢報仇殺死太保爾，結果親王下令放逐羅密歐。

**第二場　凱普萊大宅嘅果園**　奶媽答應茱麗葉嘅請求，帶羅密歐嚟同佢道別。

**第三場　勞倫斯嘅教堂休息室**　奶媽同勞倫斯一齊鼓勵羅密歐，要佢離開前搵茱麗葉道別。

**第四場　凱普萊大宅**　凱普萊答應巴里斯嘅提親，佢可以喺嚟緊嘅星期四同茱麗葉結婚。

**第五場　凱普萊大宅嘅果園**　羅密歐同茱麗葉道別。

### 第四幕

**第一場　勞倫斯嘅教堂休息室**　茱麗葉當然唔可以同巴里斯結婚，佢搵勞倫斯幫手，勞倫斯畀咗一樽假死藥佢，同埋答應叫約翰送信畀羅密歐，講畀羅密歐知佢哋嘅計劃。

**第二場　凱普萊大宅**　凱普萊命令茱麗葉必須喺星期四同巴里斯結婚。

**第三場　茱麗葉嘅睡房**　茱麗葉敷衍凱普萊夫人，佢第二日會去結婚，想早啲休息。喺所有人走咗後，佢就飲咗樽假死藥。

**第四場　凱普萊大宅**　大宅嘅所有人忙住準備婚禮。

**第五場　茱麗葉嘅睡房**　茱麗葉嘅屋企人發現佢死咗，所有人都好傷心。佢哋隨即將茱麗葉送去墳場下葬。

### 第五幕

**第一場　曼切華嘅街頭**　羅密歐嘅下人將茱麗葉嘅死訊帶到曼切華（英文：Mantua），令佢傷心欲絕。

**第二場　勞倫斯嘅教堂休息室**　勞倫斯發覺約翰未將佢封信帶畀羅密歐，要喺茱麗葉醒番前趕去墳場。

**第三場　凱普萊家族嘅教會墳場**　羅密歐喺墳場遇到巴里斯，爭執起嚟，將佢殺咗之後，重服毒自殺。茱麗葉嘅假死藥效力過咗，醒番後見到羅密歐嘅屍體，萬念俱灰，用羅密歐把匕首嚟自殺。

## 角色

**羅密歐屋企 **羅密歐**（Romeo）
* **蒙太裘**（Montague）係羅密歐嘅阿爸。
* **蒙太裘夫人**（Lady Montague）係羅密歐嘅阿媽。
* **卞伏里奧**（Benvolio）係羅密歐嘅堂哥兼好友。
* **利菲亞**（Balthasar）係服侍羅密歐嘅下人。
* **亞伯蘭**（Abram）係羅密歐屋企嘅下人。

**朱麗葉屋企 **朱麗葉**（Juliet）
* **凱普萊**（Capulet）係朱麗葉嘅阿爸。
* **凱普萊夫人**（Lady Capulet）係朱麗葉嘅阿媽。
* **泰保爾**（Tybalt）係朱麗葉嘅表哥。
* **奶媽**（Nurse）係朱麗葉嘅近身下人兼親信。
* **彼得**（Peter）係朱麗葉屋企嘅下人。
* **森信**（Sampson）係朱麗葉屋企嘅下人。
* **格哥利**（Gregory）係朱麗葉屋企嘅下人。

**其他角色 **親王**（Prince）係維羅納嘅統治者。
* **萬邱西奧**（Mercutio）係皇室成員，亦係羅密歐嘅好友。
* **巴里斯**（Paris）係皇室成員，佢想娶朱麗葉做老婆。
* **勞倫斯**（Friar Lawrence）同羅密歐朱麗葉秘密證婚嘅神父。
* **約翰**（Friar John）幫勞倫斯送信畀羅密歐。
* **賣藥嘅人**（Apothecary）賣毒藥畀羅密歐嘅人。
* **市民**（Citizen）幾個
* **下人**（Servant）幾個
* **樂師**（Musician）幾個
* **侍衛**（Guard）幾個

## 粵語演出

### 1980年

日期：1980年7月31號至8月10號

地點：香港大會堂劇院

主辦：市政局、香港話劇團

導演：格蓮‧華霍（英文：Glen Walford）

製作設計：雲蒂‧布烈治（英文：Wendy Bridges）

燈光設計：陸柏利（英文：Barry Noakes）

音樂總監：方錦源

編舞編排：黃淑珍

演員：蕭國強（飾演羅密歐）、羅冠蘭（飾演朱麗葉）、張悅鍾（飾演蒙太裘）、陳麗卿（飾演蒙太裘夫人）、利永鍚（飾演凱普萊）、李劍芝（飾演凱普萊夫人）、黃美蘭（飾演奶媽）、羅雲（飾演親王）、黃浩義（飾演萬邱西奧）、何文蔚（飾演巴里斯）

### 2004年

日期：2004年3月12號至13號

地點：香港演藝學院歌劇院

主辦：香港演藝學院

導演：蔣維國

翻譯：廖梅姬

編舞：高家霖

佈景設計：陳雅君

服裝設計：倫希文

燈光設計：張國永

音響設計：鄧志勇

作曲：許樂民

演員：鄭嘉俊、張狄鳴、郭兆龍、李趣慧、李冰蘭、彭雁玲、蘇迪輝、曾慕雪、王君傑、庾春鳳

## 出名對白

：

>
> 【羅密歐進場】
>
>
> **朱麗葉**
>
>
> 羅密歐啊，羅密歐，你點解要叫羅密歐！
> **羅密歐**
>
>
> 以後你淨係稱呼我做「愛人」就得喇，我將會好似重新受咗洗噉，唔再係羅密歐。

## 參考

## 出面網頁

* *The Tragedy of Romeo and Juliet by William Shakespeare*. Project Gutenberg. 喺2018-03-15搵到.英文劇本
# 希臘廣播電視公司

希臘廣播電視公司
Ελληνική Ραδιοφωνία Τηλεόραση| ERT logo 2020.svg |
| 國家／地區 | 希臘 |
| 官方網站 | ert.gr |

 大樓
**希臘廣播電視公司**（希臘文：**Ελληνική Ραδιοφωνία Τηλεόραση**，簡寫：ΕΡΤ）係希臘嘅一家國有廣播電視公司。佢係歐洲廣播聯盟成員之一，88%嘅資金來源係收視牌照費用。

2011年8月19號，公司宣佈該公司將成為一間公眾公司，唔再作為國有公司。

2013年6月11號，希臘政府宣布關閉國家廣播電視公司並即時生效，呢個決定令外界感到非常震驚。据悉，希臘政府此舉為咗降低國家財政赤字，但近2700名員工受到影響。。

2015年宣布復播

## 攷

## 出面網頁

* ΕΡΤ - Ελληνική Ραδιοφωνία Τηλεόραση | ert.gr（希臘文）
* 希腊 “闪电式”关闭国家电视台和电台：抗议继续 媒体工会酝酿罢工
# 紐西蘭電訊

紐西蘭電訊嘅總部大樓
 **紐西蘭電訊**（粵拼：nau5 sai1 laan4 din6 seon3）
（英文：**Spark New Zealand**；Template:Nzx）係家下喺紐西蘭嘅一間電話公司，亦係紐西蘭嘅固定電訊網絡經營商之一。業務專門喺紐西蘭地區提供話音固網、收費電話亭、以及寬頻固網服務。

## 歷史

當地路邊嘅公共電話亭
1987年，由於紐西蘭郵政法案通過，嗰時嘅紐西蘭郵政局被分拆成紐西蘭郵政、紐西蘭電訊、紐西蘭郵政銀行呢三間有限公司。

1989年，澳新銀行收購郵政銀行，所有三個行業逐漸放鬆管制。

1990年，兩間美商Bell Atlantic同Ameritech聯手以四十二點五億紐西蘭紙收購新西蘭電訊。

## 睇埋

* 電訊盈科
* 香港移動通訊有限公司

## 出面網頁

* 紐西蘭電訊嘅官方網站
# 水牛

| How to read a taxobox**水牛** |
| --- |
|  水牛 |
| **物種分類** |
|

|  |  |
| --- | --- |
| 界 | 動物界 Animalia  |
| 門 | 脊索動物門 Chordata  |
| 綱 | 哺乳綱 Mammalia  |
| 目 | 偶蹄目 Artiodactyla  |
| 科 | 牛科 Bovidae  |
| 亞科 | 牛亞科 Bovinae  |
| 屬 | 水牛屬 *Bubalus*  |
| 種 | B. bubalis  |

 |
| 二元學名 |
| '水牛* Bubalus bubalus'''(Kerr, 1792年)* |

**水牛**係一種大型既偶蹄動物，養水牛喺亞洲同美洲都非常普遍。喺亞洲，水牛主要用嚟做勞動工作；喺歐洲嘅意大利、羅馬尼亞同保加利亞，水牛畀人當係奶牛或者養來畀人食。今時今日喺印度、尼泊爾、不丹同泰國重有野生水牛，澳洲北部都有野生水牛。喺東南亞既野生水牛來歷就唔係好清楚，佢哋可能係由野化咗嘅家水牛嘅後代，亦可能係本地原來就有嘅野生水牛後代，或者係兩者嘅交配產物。而家下野生水牛已經相當少見。

水牛奶較牛奶嘅含脂量高，因此比較容易保存。意大利著名嘅 Mozzarella 芝士同埋流行喺珠江三角洲嘅雙皮奶就係用水牛奶製成嘅。

## 分類

水牛點分類，重有爭議。1941年Mac Greger認為水牛只得一種，下分兩亞種，卽河水牛（*B. bubalus arnee*）同沼澤水牛（*B. bubalus carabanesis*），而其他專家，分兩者做獨立種。

## 食性同生態地位

同犀牛﹑水鹿一樣，水牛對濕地有正面作用：佢哋食草嘅行為可以控制植物嘅過份生長；佢地行路時所留低嘅糞便，同造成嘅大小水氹，畀咗昆蟲，蛙同雀仔提供食物同埋棲身之所，水牛亦都係老虎同鱷魚嘅主要獵物。

## 保育狀況

喺香港，現時有兩個大型嘅水牛群：新界錦田同大嶼山貝澳，佢地都係以因為農民唔再耕田畀人遺棄。由於佢哋對濕地有一定嘅幫助，所以保育團體都認為有保護嘅必要。但佢地喺香港並唔受到保護，亦未有更具體嘅研究。

米埔喺2006年7月，藉著世界自然基金會成功申請環境保育基金的撥款資助開始引入一頭雌性水牛，藉著水牛每日食草同埋喺泥沼中散步，透過「踩爛」雜草、減少植物數目同埋增加沼澤地，改善候鳥既生活環境。

## 另見

* 香港哺乳動物

## 相

* 水牛喺森林度
* 大嶼山水牛群
* 水牛仔
# 史普林斯汀

| 史普林斯汀 |
| --- |
|  |
| 姓名原文 | Bruce Springsteen |
| 出生日 | 1949年9月23號  （76歲） |
| 出生地 | Long Branch  |
| 本名 | Bruce Frederick Joseph Springsteen |
| 國籍 | 美國  |
| 母語 | 英文  |
| 識嘅語言 | 英文  |
| 母校 | Freehold High School、The Center for Early Education  |
| 職業 | 歌手、詞曲作家、鋼琴家、結他手、音樂製作人、出錄音作品嘅音樂人、作曲家、電視演員、電影演員、電影導演、音樂人  |
| 風格 | 搖滾樂  |
| 配偶 | Julianne Phillips、Patti Scialfa  |
| 仔女 | Jessica Springsteen  |
| 兄弟姊妹 | Pamela Springsteen  |
| 網站 | brucespringsteen.net |
| [改維基數據] |
| * 睇
* 傾
* 改
 |

**史普林斯汀**（**Bruce Springsteen**，1949年9月23號—）係美國搖滾歌手，1965年出道，喺1980年代最活躍。
# 洪都拉斯

旗
徽
位置
**洪都拉斯**（西班牙文：**República de Honduras**）係中美洲一個共和國，之前叫**西班牙洪都拉斯**，唔同英屬洪都拉斯（家下嘅伯利茲）。國接壤西面危地馬拉，西南嘅薩爾瓦多，東南嘅尼加拉瓜，南面貼太平洋嘅豐塞卡灣，北面有洪都拉斯灣。

洪都拉斯有幾個重要土著文化，出名有瑪雅。16世紀西班牙征服之後推動西班牙話同佢嘅習俗。1821年西班牙統治結束，成為獨立共和國。

洪都拉斯面積約莫11.25萬平方公里，2016年人口911.3萬。首都係特古西加爾巴。礦物生產，熱帶生果，國際市場服裝出口為之注目。

## 出面網頁

* Honduras Travel （英文） （西班牙文）
* 〈国家概况 — 中华人民共和国外交部〉 (簡體中文)。中華人民共和國外交部。
* 〈宏都拉斯共和國 the Republic of Honduras - 拉丁美洲及加勒比海地區 - 中華民國外交部 - 全球資訊網 Ministry of Foreign Affairs, Republic of China (Taiwan)〉 (繁體中文)。中華民國外交部。
* "Honduras - United States Department of State" (英文). 美國國務院.
* 洪都拉斯喺中央情報局《世界概況》嘅資料 （英文）
* 〈ホンジュラス共和国 ｜ 外務省〉 (日文)。日本外務省。
* "Honduras - Department of Foreign Affairs and Trade" (英文). 澳洲外交貿易部.